24. juli 2025

Til: Furesø kommune

**Aktindsigt - Ladestandere i Jonstrup**

Med henblik på dialog med forvaltningen om placering af ladestandere i Jonstrup, som effektueret ved dispensation ved Dokument 86387/24 - Sag nr. 24/9351, ønsker vi aktindsigt i de dokumenter og samtaler/korrespondance, som ligger til grund for opstilling af ladestandere i Jonstrup. Specifikt - og begrænset hertil - ønsker vi

1. Begrundelse jfr. forvaltningsloven forud for 10. september 2024 for afgørelsen om at udelade orientering af Jonstrup ’89 og andre foreninger/organisationer i overensstemmelse med Planlovens §20 pkt. 3)

2. Forvaltningens begrundelse for at antage opstilling af ladestanderne som lovligt omfattet af Lokalplan 114’s formålsbestemmelser i §1.

3. Forvaltningens begrundelse for at antage, at opstilling af ladestandere (her specifikt lynladeren) er lovligt alene ved dispensation fra skilte- og reklamebestemmelser

4. Grundlag for forvaltningens vurdering af, at lynladerens markante fremtoning er i overensstemmelse med lokalplanen. Anmodningen relaterer til forvaltningens afslag 2013 om at opsætte et simpelt P-skilt med henvisning til lokalplanens restriktive bestemmelser med hensyn til omgivelserne.

5. Grundlag for forvaltningens skøn af, at lynladerens visuelle og miljømæssige påvirkning er af en art, at det ikke har skullet forelægges det politiske udvalg i overensstemmmlse med reglerne for delegationskompetence.

Med venlig hilsen  
f. Jonstrup ’89  
Bo Søgaard